Diari Oficial de la Generalitat Valenciana


Sumari del DOGV 3488, del 05-05-1999 (1999/3430)

RESOLUCIÓ de 13 d'abril 1999, de la Conselleria de Medi Ambient, per la qual es concedeixen subvencions destinades a projectes d'educació ambiental als municipis inclosos dins d'espais naturals protegits.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3430


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 13 d'abril 1999, de la Conselleria de Medi Ambient, per la qual es concedeixen subvencions destinades a projectes d'educació ambiental als municipis inclosos dins d'espais naturals protegits. [1999/3430]
  
Vista l'Ordre de 19 de novembre de 1998, de la Conselleria de Medi Ambient, (DOGV núm. 3386, de 3 de desembre de 1998), per la qual es convoquen subvencions destinades a projectes d'educació ambiental als municipis inclosos dins d'espais naturals protegits, i l'Ordre de 8 de gener de 1999, per la qual es modifica l'Ordre de 19 de novembre de 1998, publicada en el Diari Oficial de la Generalitat Valenciana núm. 3413, de 15 de gener de 1999.
  
Vist que les sol·licituds presentades han sigut examinades i valorades per la comissió prevista a la base sisena de l'annex I de l'ordre de convocatòria.
  
Vist que, d'acord amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha concedit un termini de 15 dies a les corporacions locals interessades perquè presenten les al·legacions i els documents que estimen pertinents al seu dret.
  
Vist que del referit tràmit d'audiència, la Mancomunitat d'Espadà-Millars va presentar una al·legació en la qual sol·licitava la rectificació de la proposta de resolució de concessió de la subvenció en el sentit de ser incloses com a beneficiària de la subvenció i no l'Ajuntament de Tales, ja que havia presentat la sol·licitud la Mancomunitat d'Espadà-Millars i per error es va fer constar com a beneficiari l'Ajuntament de Tales.
  
Aquesta al·legació és estimada pel fet de ser la Mancomunitat un ens local amb personalitat jurídica, de la qual set dels tretze municipis que la integren tenen en tot o en part el seu terme municipal inclòs en el Parc Natural de la Sierra d'Espadà. Per això, la comissió avaluadora acorda concedir a la Mancomunitat d'Espadà-Millars la subvenció sol·licitada fent constar en la resolució d'adjudicació que es destinarà als municipis inclosos en l'espai natural protegit, complint així els requisits de l'Ordre de 10 de novembre de 1998.
  
Atés que s'han aplicat els criteris de valoració previstos en el punt dos de la base 6a de l'annex I de la referida ordre i que s'han complit els tràmits previstos en el punt tres de la base 6a de l'annex I de la convocatòria.
  
Per aquesta raó, vista la proposta de resolució que eleva la comissió avaluadora, d'acord amb les atribucions que em confereix l'article 35 de la Llei 5/1993, del Govern Valencià, com també l'article 47.3 de la Llei d'Hisenda Pública Valenciana, aprovada pel Decret Legislatiu de 26 de juny de 1991, del Consell de la Generalitat Valenciana, resolc:
  
Primer
  
Concedir als beneficiaris que s'indiquen en l'annex I les ajudes en la quantia que s'indica i per als projectes aprovats, d'acord amb els criteris de valoració de la base sisena de l'annex I de l'Ordre de 19 de desembre de 1998.
  
Segon
  
Excloure als sol·licitants relacionats en l'annex II d'aquesta resolució, pels motius que s'hi expressen.
  
Tercer
  
Juntament amb la memòria final del treball realitzat caldrà presentar, abans de l'1 d'octubre de 1999, una fotocòpia compulsada del document comptable de reconeixement de l'obligació i pagament (OP) de les despeses totals realitzades en l'activitat subvencionada, com també una còpia compulsada de la factura o nòmina corresponent. En aquelles activitats en què es requerisca contractar personal, s'adjuntarà una còpia compulsada del contracte, de les nòmines, degudament firmades per l'interessat i dels models TC/1 i TC/2 de la Seguretat Social segellats per l'entitat bancària.
  
Quart
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptador des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana.
  
Tot això d'acord amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
València, 13 d'abril de 1999.- El conseller de Medi Ambient: José Manuel Castellá Almiñana
  
ANNEX I
  
 Quantitat Subvenció
  
Municipi pressupostada atorgada
  
Ayuntament de Azuébar 1.884.850 1.000.000
  
Ayuntament de Borriol 1.852.333 1.000.000
  
Ayuntament de Castelló de la Plana 915.052 753.000
  
Mancomunitat d'Espadà-Millars 037.531 861.000
  
Ayuntament de Torreblanca 2.395.722 1.000.000
  
Ajuntament Albalat de la Ribera 357.713 279.000
  
Ajuntament d'Alfafar 1.238.850 1.000.000
  
Ajuntament d'Algemesí 1.503.908 1.000.000
  
Ayuntament de Catarroja 1.128.718 1.000.000
  
Ayuntament de Cullera 1.058.170 1.000.000
  
Ayuntament de Massanassa 1.937.482 1.000.000
  
ajuntament d'Oliva 1.034.089 1.000.000
  
Ayuntament de Silla 1.525.469 1.000.000
  
Ayuntament de Sollana 1.688.326 1.000.000
  
Ayuntament de Sueca 1.248.621 1.000.000
  
Ayuntament de València 1.151.476 1.000.000
  
Ajuntament d'Alcoi 1.222.830 1.000.000
  
Ayuntament de Calp 103.075 125.480
  
Ayuntament de Crevillentes 423.373 605.000
  
Ayuntament de Dénia 2.389.123 1.000.000
  
Ajuntament d'Elx 2.645.023 1.000.000
  
Ayuntament de Guardamar del Segura 1.176.034 1.000.000
  
ajuntament d'Ibi 215.761 285.000
  
Ayuntament de Xàbia 1.131.682 1.000.000
  
Ayuntament de Pego 436.380 845.000
  
Ayuntament de Santa Pola 1.668.526 1.000.000
  
Ayuntament de Torrevieja 1.217.293 1.000.000
  
Ayuntament de los Montesinos 1.543.134 1.000.000
  
ANNEX II
  
Ajuntament d'Artana: presenta renúncia.
  
Ajuntament d'Eslida: presenta renúncia.